
	A kurzus kapcsolatai (előfeltételek, párhuzamosságok): Csak Építész MA hallgatók, építész BA2, BA3 és Designelmélet és Designkultúra szakosok vehetik fel.

	A kurzus célja és alapelvei: 
A kurzus célja, hogy az építész hallgatókat megismertesse a 20. századi, azon belül is elsősorban az 1960-as, 1970-es évek építészeti örökségéről folyó kortárs és közelmúltbéli társadalmi és szakmai párbeszéddel, és ezek keresztül elősegítse az ebből a korszakból származó épületekkel kapcsolatos önálló véleményalkotást, valamint annak közérthető, de megalapozott szakmaisággal való kommunikációját. A kurzus kiindulása a közelmúltban lebontott vagy a hatalom által lebontandónak ítélt modern épületek körüli szakmai és társadalmi párbeszéd, vagy éppen annak hiányának feldolgozása, elemzése. Például néhány éve a Déli pályaudvar, az elmúlt hónapokban a várbeli Villamos Teherelosztó vagy a Győri Nemzeti Színház épületei. Milyen politikai, szakmai érvek merültek fel? Mennyire volt megosztott a szakma az épületek megítélésében? Mennyire volt megalapozott a politikai nyomás, milyen érvek hangzottak el? Milyen volt, volt-e visszhang a nemépítész társadalom részéről, milyen érvek hangzottak el? 
Hasonló módon sor kerülhet a MOME „A” épületének átalakításáról szóló vita elemzésére.
A járványügyi korlátozások függvényében épületlátogatásra is sor kerül.
A kurzus célja néhány kiválasztott épület lebontása körüli viták esettanulmányként való feldolgozása: az adott épület építéstörténetének, szakmai értékeinek megismerése; a lebontásról szóló vita megismerése; képesség az önálló véleményalkotásra.

	ismeret/tudás
	képesség
	attitűd
	felelősség/önálóság
	

	Rálátása van az építészethez kapcsolódó humán tudományokra, az építészetre ható társadalmi folyamatokra
	Képes az építészeti alkotások esztétikai, társadalmi, ideológiai kontextusban való elhelyezésére, önálló, megalapozott véleményalkotásra. 
	Törekszik a modern építészet értékeiről szóló társadalmi párbeszéd megismerésére, annak generálására, az abban való aktív szakmai részvételre. 
	Véleményét önállóan alkotja meg, önálló szempontokkal járul hozzá a modern építészeti értékek megőrzéséről és felújításáról szóló kortárs diskurzushoz.
	

	Ismeri az építészet történet fontosabb korszakait, alkotásait, a kortárs építészet és társművészetek megjelenési formáit, rálátása van a települések fejlődésének történetére.
	Képes a modern építészet korszakából való épületek esztétikai, szerkezeti és településképi értékeinek felismerésére.
	Törekszik a felismert értékeket, azok védelmét elősegíteni, ezt beépíteni tervezési tevékenyégébe és társadalmi szerepvállalásába.
	Önállóan képes egy-egy 20. századi modern építészeti alkotásról az értékvédelem szempontjait figyelembe véve dönteni, vagy a megfelelő örökségvédelmi hatóságot és szakmai szereplőket önállóan (adott esetben hivatalos kötelezettség nélkül is) bevonni a munkájába.
	

	Érti az ember, az épített és a természeti környezet közötti alapvető kapcsolatokat és kölcsönhatásokat, ismeri az épületek tervezésének alapelveit, lépéseit.
	Képes az ökológiai és fenntarthatósági szempontokat beemelni a közelmúlt építészeti értékeivel való foglalkozással, az ezzel járó plusz feladatokat a tervezés kreatív részének tekinti.
	Törekszik a jelen ökológiai szempontjainak érvényesítésére, amelyet képes összeegyeztetni a modern építészet értékvédelmével. A bontás helyett ökológiai szempontból is a megőrzést, az újrahasznosítást részesíti előnyben
	Munkáját annak tudatában végzi, hogy a természeti erőforrások és a rendelkezésre álló építési terület véges, a meglévő, még felhasználható épületállomány megőrzését kreatív feladatának tekinti.
	

	
Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):  

Órai jelenlét, aktív részvétel (33%) (diskurzusban, az önálló véleményalkotásban való aktív részvétel). 
Órára való felkészülés (33%) (a kiadott anyagok elolvasása, a kiadott feladat elvégzése).
Az órán  bemutatott/elvégzett prezentációk jeggyel való értékelése (33 %). (Szempontok: Mennyire volt vitaindító, többszempontú? Mennyire érintett minden fontos információt? Mennyire volt érthető és jól követhető a prezentáció/ismertetés? Mennyire épült be minden egyes vonatkozó anyag?)
Órai jelenlét (max 3 hiányzás) szigorú betartása.


	Kötelező irodalom: 

Bonta János: Modern ​építészet 1911–2000, Terc, Budapest, 2002
+ az órai felkészülésre kiadott publikációk

	Egyéb információk:

Online oktatás esetében az órára való felkészülés, a kiadott anyagok és a prezentációk is megtarthatók online térben. A tervezett épületlátogatások elmaradnak, vagy a járványügyi korlátozások függvényében alakíthatók.

	Máshol/korábban szerzett tudás elismerése/ validációs elv:
· nem adható felmentés a kurzuson való részvétel és teljesítés alól,
·  felmentés adható egyes kompetenciák megszerzése, feladatok teljesítése alól, 
·  más, tevékenységgel egyes feladatok kiválhatók, 
·  teljes felmentés adható.


	Tanórán kívüli konzultációs időpontok és helyszín:
Telefonon vagy e-mailben egyeztetett időpontban, online vagy a MOME-n.




